# VADLĪNIJAS DE MINIMIS ATBALSTA SNIEDZĒJIEM

Šīs vadlīnijas ir izmantojams kā palīglīdzeklis, ja atbalsts tiek sniegts nomas maksas atbrīvojuma, samazinājuma, kā arī kavējuma procentu un līgumsodus samaksas kavējuma atbrīvošanas veidā ar:

* [**Komisijas Regulu (EK) Nr. 1407/2013** (2013. gada 18. decembris) par Līguma par Eiropas Savienības darbību 107. un 108. panta piemērošanu *de minimis* atbalstam](https://eur-lex.europa.eu/legal-content/LV/TXT/?uri=CELEX:32013R1407) (publicēta ES Oficiālajā Vēstnesī L352, 24.12.2013) (turpmāk - Komisijas regula Nr.1407/2013) vai
* **Komisijas Regulu (EK) Nr. 1408/2013 (**2013. gada 18. decembra ) par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas regula Nr.  [1408/2013](http://eur-lex.europa.eu/eli/reg/2013/1408/oj/?locale=LV)), vai
* **Komisijas Regulas (EK) Nr. 717/2014** (2014. gada 27. jūnija) par Līguma par Eiropas Savienības darbību 107. un 108. panta piemērošanu de minimis atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L190) (turpmāk – Komisijas regula Nr.  [717/2014](http://eur-lex.europa.eu/eli/reg/2014/717/oj/?locale=LV))

## Atbalsta sniedzējam:

1. De minimis atbalsta uzskaites sistēmai (turpmāk – Sistēma) jāpiekļūst adresē **https://deminimis.fm.gov.lv**, izmantojot Finanšu ministrijas piešķirtās lietotāju tiesības[[1]](#footnote-1) (par Sistēmas lietotāja tiesību iegūšanu informācija pieejama [šeit](https://www.fm.gov.lv/lv/sadalas/komercdarbibas_atbalsta_kontrole/de_minimis_atbalsta_uzskaites_sistema/)[[2]](#footnote-2)).
2. Jāiepazīstas ar de minimis atbalsta uzskaites un piešķiršanas kārtību, kas noteikta [Ministru kabineta 2018.gada 21.novembra noteikumos Nr.715 “Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem”](https://likumi.lv/ta/id/303512-noteikumi-par-ide-minimisi-atbalsta-uzskaites-un-pieskirsanas-kartibu-un-ide-minimisi-atbalsta-uzskaites-veidlapu-paraugiem), kā arī ar Sistēmas lietotāja rokasgrāmatu un video (pieejams Sistēmas sadaļā “Palīdzība”).
3. Jāveic atbalsta pretendenta pieteikumā norādītās apstiprinātās veidlapas ar attiecīgo ID numuru pārbaude (salīdzināšana) – **jāpārliecinās** par atbalsta pretendenta sniegtās informācijas patiesumu vismaz publiskajās informācijas sistēmās – Uzņēmumu reģistrā vai citās līdzīgās publiskās datu bāzēs, t.sk. attiecībā uz atbalsta pretendenta norādīto atbilstību viena vienota uzņēmuma definīcijai (skat. [Komisijas regulas Nr.1407/2013 2.panta 2.punktu](https://eur-lex.europa.eu/legal-content/LV/TXT/?uri=CELEX:32013R1407) vai Komisijas regulas Nr. 1408/2013 2.panta 2.punktu, vai Komisijas regulas Nr. 717/2014 2.panta 2.punktu). Ja veidlapā sniegtā informācija ir nepilnīga, **jālūdz atbalsta pretendentu to precizēt** un iesniegt savā noteiktā termiņā.
4. **Jāizvērtē pretendenta atbilstība** piemērojamās regulas nosacījumiem**:**

* jāpārliecinās, ka de minimis atbalsts netiks piešķirts:
  + Komisijas regulas Nr.1407/2013 1. panta 1. punkta "a" un "b" apakšpunktā minētajām nozarēm un "c", "d" un "e" apakšpunktā minētajām darbībām) vai
  + Komisijas regulas Nr.1408/2013 1. panta 1. punkta minētajām darbībām, vai
  + Komisijas regulas Nr.717/2014 1. panta 1. punkta minētajām darbībām;
* jānosaka piešķiramo de minimis atbalsta summu, aprēķinot bruto dotācijas ekvivalentu:
  + attiecībā uz kavējuma procentu, līgumsoda un citu saistīto maksājumu samaksas kavējuma nepiemērošanu, bruto dotācijas ekvivalentu aprēķina atbilstoši līgumā noteiktajai nominālajai vērtībai;
  + attiecībā uz nomas maksas atbrīvojumu vai samazinājumu, bruto dotācijas ekvivalentu nosaka kā starpību starp tirgus nomas maksu un reālo nomas maksu[[3]](#footnote-3).
* jāpārliecinās, ka plānotais de minimis atbalsts nepārsniegs:
  + Komisijas regulas Nr.1407/2013 3.panta 2.punktā noteikto de minimis atbalsta robežlielumu (200 000 euro (kravu komercpārvadājumu autotransporta uzņēmumiem 100 000 euro)) viena vienota uzņēmuma līmenī vai
  + Komisijas regulas Nr.1408/2013 3.panta 3.a punktā noteikto de minimis atbalsta robežlielumu (25 000 euro viena vienota uzņēmuma līmenī), vai
  + Komisijas regulas Nr.717/2014 3.panta 2. un 3. punktā noteikto de minimis atbalsta robežlielumu (30 000 euro viena vienota uzņēmuma līmenī );
* jāpārliecinās, ka ir korekti ievēroti atbalsta kumulācijas nosacījumi (Komisijas regulas Nr.1407/2013 5.pants vai Komisijas regulas Nr.1408/2013 5.pants, vai Komisijas regulas Nr.717/2014 5.pants):
  + kur atbalsta kumulācija aizliegta, jāpārliecinās, ka pretendents ir iesniedzis apliecinājumu, ka piešķirto de minimis atbalstu nekumulēs ar citu de minimis atbalstu un ar citu valsts atbalstu attiecībā uz vienām un tām pašām attiecināmajām izmaksām.

1. **Jāpieņem lēmumu** par de minimis atbalsta piešķiršanu.

* Ja konstatē, ka atbalsta pretendents neatbilst kādam no Komisijas regulas Nr.1407/2013 vai Komisijas regulas Nr.1408/2013, vai Komisijas regulas Nr.717/2014 iekļautajiem nosacījumiem un/vai minētais de minimis atbalsta robežlielums vai atbalsta summa, piešķirot de minimis atbalstu, tiks pārsniegta, jānoraida atbalsta pretendenta pieteikumu.

1. Ne vēlāk kā nākamās darbdienas laikā **Sistēmā jāievada un jāreģistrē informāciju**, kas uzskaitīta MK noteikumu Nr.715 26.punktā, pie attiecīgās atbalsta programmas[[4]](#footnote-4).
2. Visu informāciju, kas nepieciešama, lai pierādītu, ka, piešķirot *de minimis* atbalstu, ir bijuši ievēroti Komisijas regulas Nr.1407/2013, vai Komisijas regulas Nr.1408/2013, vai Komisijas regulas Nr.717/2014 nosacījumi, **jāglabā** **10 gadus no** katra atbalsta piešķiršanas dienas.
3. Ja Sistēmas lietošanas laikā konstatē Sistēmas darbības kļūdu vai rodas jautājumi par Sistēmas lietošanu, lūdzam pieteikt pieteikumu Sistēmas palīdzības sadaļā vai sūtot pieteikumu uz e-pasta adresi **deminimisIS@fm.gov.lv**. Ja konstatē problēmas ar Sistēmas lietotāja tiesībām, lūdzam sūtīt pieteikumu uz e-pasta adresi [itsupport@fm.gov.lv](mailto:itsupport@fm.gov.lv).

## Noderīgie materiāli:

**ROKASGRĀMATA de minimis atbalsta piešķiršanai:** [**http://www.fm.gov.lv/files/komerdarbbasatbalsta/ROKASGRAMATA%20de%20minmis%20atbalsta%20pieskirsanai.pdf**](http://www.fm.gov.lv/files/komerdarbbasatbalsta/ROKASGRAMATA%20de%20minmis%20atbalsta%20pieskirsanai.pdf)**.**

**Biežāk uzdotie jautājumi un atbildes par de minimis atbalstu:**

[**https://www.fm.gov.lv/files/komerdarbbasatbalsta/BUJ%20par%20de%20minimis%20atbalstu.pdf**](https://www.fm.gov.lv/files/komerdarbbasatbalsta/BUJ%20par%20de%20minimis%20atbalstu.pdf)

1. Piesakoties lietotāja tiesībām, jānorāda, kurā atbalsta programmā, tas būs atbalsta sniedzējs. [↑](#footnote-ref-1)
2. <https://www.fm.gov.lv/lv/sadalas/komercdarbibas_atbalsta_kontrole/de_minimis_atbalsta_uzskaites_sistema/> [↑](#footnote-ref-2)
3. Piemērs: Uzņēmums A nomā nekustamo īpašumu, kura nomas cena atbilstoši tirgus cenai ir 1000 euro mēnesī, par 600 euro mēnesī. Atbalsta summa ir EUR 400 euro [↑](#footnote-ref-3)
4. Ja konstatē, ka Sistēmā konkrētajā atbalsta programmā iestāde nav pievienota kā atbalsta sniedzējs, lūdzam sūtīt pieteikumu uz e-pasta adresi deminimisIS@fm.gov.lv. [↑](#footnote-ref-4)